钦定古今图书集成/理学汇编/文学典/第095卷 > 梁敏
## 钦定古今图书集成/理学汇编/文学典/第095卷 > 梁敏

按《广东通志》：“敏字以讷，高要人。父至孙，有善行，仕元
为新州同知。敏性孝友，颖悟能文。年十九，举洪武壬
子乡科，历清远教谕，繁昌宛平丞。以文学荐，擢左春
坊左赞善。日隆眷遇，常被命作《午门观灯诗》及赋《朝
阳鸣凤图》，操笔立就，成祖称赏不已。寻以乞休忤旨，
谪辽阳苑牧。再陈，再谪枝江训导。疏屡上，始赐允，复”
其官，致仕归。中年丧偶，不再娶，自奉如寒儒。以勤俭
训诸子，多所著作。年九十有六卒。有《云萍集》。